Motiejus Burba

**Motiejus Burba** (g. 2003 m. rugpjūčio 10 d.) – Lietuvos futbolininkas, puolėjas.

## Karjera
Futbolininko kelio pradžia buvo Vilniaus futbolo mokykloje, o vėliau išvyko į Angliją. Žaidė Tunbridge Wells, Crystal Palace Youth, Sevenoaks Town, Lordswood FC jaunimo komandose.

### [[FK Žalgiris|Vilniaus „Žalgiris“]]
Profesionalo karjera prasidėjo, kai būdamas šešiolikos metų, pasirašė sutartį su Vilniaus „Žalgiriu“. Pagrindinėje sudėtyje nuo 2020 m. Debiutavo ketvirtojo turo rungtynėse prieš FK Banga. Žalgiriečiai pirmavo prieš varžovus (*kai 64 min. pasižymėjo [[Domantas Šimkus]]*) ir 66 min. savo šanso pasirodyti sulaukė jaunasis žaidėjas. Tose rungtynėse žaidėjas aikštėje praleido 24 minutes (2020 m. žaidėjo rekordas). Kitose rungtynėse pasirodymai būdavo pačioje rungtynių pabaigoje ir trukdavo kelias akimirkas.

Iš viso 2020 m. A lygos sezone pasirodė 5 rungtynėse, dažniausiai, kai rezultatas būdavo aiškus. 

Dažniausiai žaisdavo Žalgiris B ekipoje, kuri rungtyniavo Pirmoje lygoje.

#### Kėdainių „Nevėžis“
2021 m. paskolintas į A lygą grįžusiam Kėdainių „Nevėžiui“.

### [[FK Žalgiris|Vilniaus „Žalgiris“]]
2021 m. sausio mėn. pratęsta sutartis su Vilniaus „Žalgiriu“.

#### Telšių „Džiugas“
2023 m. vasario 3 d. tapo aišku, kad nuomos pagrindais žaidėjas rungtyniaus Džiugo klube.

2023 m. gegužės 2 d. rungtynėse prieš FC Hegelmann pasižymėjo pelnydamas įvartį ir svarbiai prisidėjo prie telšiškių pergalės rezultatu 2:0.

#### FK „Sūduva“
2024 m. sausio 19 d. paskelbta, kad FK Žalgiris nuomos pagrindais futbolininką paskolino Marijampolės „Sūduvai“.

2024 m. kovo 1 d. debiutavo klube A lygos rungtynėse prieš FA Šiauliai. Pasirodė startinėje sudėtyje ir žaidė visas rungtynes. Susitikimas baigėsi nulinėmis lygiosiomis (0-0).

2024 m. birželio 15 d. pelnė įvartį A lygos rungtynėse prieš „Hegelmann“ klubą. Marijampoliečiai pirmavo po A. Fedorovo tikslaus smūgio rezultatu 1-0, o Matas Vareika išlygino rezultatą (1-1). Marijampoliečiai po Motiejaus Burbos įvarčio vėl persvėrė rezultatą savo naudai, o Matas Vareika dar katrą išlygino rezultatą. Steve Kingue pačioje rungtynių pabaigoje pelnė lemiamą įvartį ir Kauno rajono atstovai šventė pergalę rezultatu 3-2.

#### 2025 m. sezonas
2025 m. atstovavo Vilniaus „Žalgiriui“. 2025 m. kovo 2 d. debiutavo A lygos rungtynėse prieš Telšių „Džiugą“. Po permainingos kovos nugalėjo vilniečiai rezultatu 2-1.

2025 m. balandžio 16 d. pelnė pirmąjį savo įvartį A lygos rungtynėse prieš Marijampolės „Sūduvą“. „Žalgiriečiai“ sutriuškino varžovus rezultatu 3-0.

2025 m. lapkričio 26 d. oficialiai tapo žinoma, kad sutartis su futbolininku baigėsi.

### FK Kauno Žalgiris
2025 m. lapkričio 26 d. „Kauno Žalgiris“ oficialiai pristatė klubo naujoką.

2026 m. vasario 23 d. debiutavo TOPLYGA rungtynėse prieš „Riterius“. Susitikimą pradėjo startinėje sudėtyje, o 84 minutę buvo pakeistas. Riteriai pirmavo po Meinardo Mikulėno įvarčio, tačiau neišlaikė persvaros ir kauniečiai palaužė varžovus rezultatu 2–1.

2026 m. vasario 28 d. pelnė savo pirmąjį įvartį atstovaudamas klubui TOPLYGA rungtynėse prieš Gargždų „Bangą“. Kauniečiai palaužė varžovus minimalia persvara 1–0. Susitikimą pradėjo startinėje sudėtyje. 38 minutę pelnė vienintelį rungtynių įvartį, o 58 minutę buvo pakeistas. „Kauno Žalgiris“ nugalėjo varžovus minimalia persvara (1–0).

## Statistika
; A lygos statistika

Spalvų reikšmės: 
: Rungtyniavo A lygoje;

## Pasiekimai
; FK Žalgiris
* **[[A lyga|A lygos]] čempionas: [[2020 m. A lyga|2020]], [[2022 m. A lyga|2022]] m.
* **LFF taurės laimėtojas: 2022 m.
*  **Supertaurės laimėtojas**: 2020, 2025 m.

; Asmeniniai įvertinimai
* 2023 m. liepos mėn. geriausias jaunasis žaidėjas.
* 2024 m. spalio–lapkričio mėn. geriausias jaunasis žaidėjas;

## Rinktinės
Atstovavo įvairaus amžiaus Lietuvos jaunimo rinktinėms. 

; U-18 rinktinė
* 2019 m. buvo kviečiamas į U-18 rinktinę.

; U-19 rinktinė
* 2021 m. birželio 5 d. draugiškose rungtynėse prieš estus pasižymėjo įvarčiu.
* 2021 m. rugsėjo 3 d. Lietuvos 19 metų rinktinė draugiškose rungtynėse Jerevane pranoko bendraamžius iš Armėnijos rezultatu 4:0. 
: Motiejus Burba  pelnė ketvirtą rungtynių įvartį.

; U-21 rinktinė
* Debiutavo Lietuvos jaunimo iki 21 m. futbolo rinktinėje.
: 2024 m. kovo 23 d. pelnė įvartį rungtynėse prieš Velso U-21 rinktinę. Po Motiejaus Burbos tikslaus smūgio 11 min. lietuviai pirmavo (1-0), tačiau neišlaikė persvaros ir nusileido velsiečiams rezultatu 1-2.

; Nacionalinė rinktinė
2025 m. lapkričio mėn. pakviestas į nacionalinę rinktinę.

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
* FK ŽALGIRIS